จังหวัดนครศรีธรรมราช

จังหวัดนครศรีธรรมราช เป็นจังหวัดในประเทศไทย มีประชากรมากที่สุดในภาคใต้และมีขนาดพื้นที่ใหญ่เป็นอันดับ 2 ของภาคใต้ (รองจากสุราษฎร์ธานี) ซึ่งเป็นจังหวัดที่มีอำเภอมากที่สุดในภาคใต้ ห่างจากกรุงเทพมหานคร ประมาณ 780 กิโลเมตร มีจังหวัดที่อยู่ติดกันได้แก่ สงขลา พัทลุง ตรัง กระบี่ และสุราษฎร์ธานี

 ประวัติศาสตร์ 
หลักฐานในยุคก่อนประวัติศาสตร์ของนครศรีธรรมราชพบตั้งแต่ยุคหินกลางและยุคหินใหม่ พบเครื่องมือหินต่าง ๆ พบระนาดหินที่อำเภอท่าศาลา ต่อมาในยุคโลหะได้พบหลักฐานทางโบราณคดี คือ กลองมโหระทึกสำริด 2 ใบ ที่บ้านเกตุกาย ตำบลท่าเรือ อำเภอเมือง และที่คลองคุดด้วน อำเภอฉวาง

 สมัยโบราณ 
ในสมัยโบราณนครศรีธรรมราชอยู่ภายใต้การปกครองของอาณาจักรศรีวิชัยซึ่งมีศูนย์กลางแห่งหนึ่งอยู่ที่เมืองนครศรีธรรมราช หรือเมืองไชยา หรือเมืองปาเล็มบัง ประเทศอินโดนีเซีย ในช่วงพุทธศตวรรษที่ 13 - 16 ดังปรากฏในจารึกภาษาสันสกฤตวัดเสมาเมืองhttps://db.sac.or.th/inscriptions/inscribe/detail/323 กล่าวถึงพระเจ้ากรุงศรีวิชัยพระนามว่าศรีมหาราชาทรงสร้างปราสาทอิฐสามองค์เพื่อถวายแด่พระผู้ผจญมาร (พระสมณโคดม) พระปัทมปาณี และพระวัชรปาณี อาณาจักรศรีวิชัยนับถือพระพุทธศาสนานิกายมหายานและนับถือพระโพธิสัตว์ ต่อมาในพ.ศ. 1568 พระเจ้าราเชนทระโจฬะที่ 1 (Rajendra Chola I) แห่งราชวงศ์โจฬะซึ่งมาจากแคว้นทมิฬในอินเดียใต้ ยกทัพเรือเข้ารุกรานแหลมมลายูและภาคใต้ของไทย ทำให้อำนาจของศรีวิชัยเสื่อมลงและบริเวณแหลมมลายูตกอยู่ภายใต้การปกครองของโจฬะอยู่เวลาหนึ่ง การล่าถอยออกไปของโจฬะ นำไปสู่กำเนิด อาณาจักรตามพรลิงค์ ซึ่งมีศูนย์กลางอยู่ที่เมืองตามพรลิงก์หรือนครศรีธรรมราชในปัจจุบัน จารึกเมืองทันโจร์ (Tanjore Inscription) ซึ่งจารึกขึ้นในพ.ศ. 1573 บันทึกเมืองต่าง ๆ ที่พระเจ้าราเชนทระฯทรงพิชิตได้ปรากฏชื่อเมือง "มัทลิงกัม" (Madalingam) และบันทึกของขุนนางชาวจีนสมัยราชวงศ์ซ่งปรากฏชื่อเมือง "ตันหม่าลิ่ง" (單馬令 จีนยุคกลาง: tɑn mˠaX liᴇŋ) หมายถึงตามพรลิงก์ จักรวรรดิขอมแผ่ขยายอำนาจมายังภาคใต้ของไทยในระยะเวลาหนึ่งจากนั้นจึงเสื่อมไป

 อาณาจักรตามพรลิงก์ 
ตามที่ปรากฏในจารึกวัดหัวเวียงhttps://db.sac.or.th/inscriptions/inscribe/detail/507ที่อำเภอไชยา ว่าในพ.ศ. 1774 พระเจ้าผู้ปกครองเมืองตามพรลิงก์พระนามว่าศรีธรรมราชแห่งปทุมวงศ์ สันนิษฐานว่าราชวงศ์ปทุมวงศ์หรือราชวงศ์ศรีธรรมาโศกราชนี้อาจเป็นวงศ์ที่สืบเชื่อสายมาจากพระเจ้าสุริยวรมันที่ 1 ซึ่งสอดคล้องกับเนื้อความใน ตำนานเมืองนครศรีธรรมราช ว่าพญาศรีธรรมาโศกราชหนีมาจากเมืองอินทปัตถ์ (เมืองพระนคร) ตำแหน่งของผู้ปกครองเมืองตามพรลิงก์ในสมัยนี้เรียกว่า "พระเจ้าศรีธรรมาโศกราช" อาณาจักรตามพรลิงก์มีอำนาจเหนือเมืองสิบสองนักษัตรhttps://www.nakhononline.com/1812/ ประกอบไปด้วยสิบสองเมืองที่อยู่ภายใต้อำนาจของนครศรีธรรมราช ประกอบไปด้วยเมืองต่าง ๆ ในภาคใต้ของไทยไปจนถึงไทรบุรี กลันตัน และปาหังในประเทศมาเลเซีย ในสมัยของราชวงศ์ปทุมวงศ์อาณาจักรตามพรลิงก์ได้เปลี่ยนมานับถือพุทธศาสนาเถรวาทลังกาวงศ์ ในสมัยของพระเจ้าศรีธรรมาโศกราชมีการเริ่มสร้างเจดีย์พระธาตุขึ้นซึ่งเป็นเจดีย์ให้เป็นแบบทรงระฆังคว่ำแบบลังกา พระเจ้าจันทรภาณุแห่งตามพรลิงก์ทรงยกทัพเรือข้ามมหาสมุทรอินเดียเข้ารุกรานเกาะลังกาในสมัยของพระเจ้าปรากรมพาหุที่ 2 (Parakramapahu II) แห่งลังกาและสามารถครอบครองดินแดนบางส่วนของเกาะลังกาได้ในช่วงเวลาหนึ่ง 

อาณาจักรตามพรลิงก์เสื่อมอำนาจลงในสมัยต่อมาและตกอยู่ภายใต้อำนาจของอาณาจักรสุโขทัย จากตำนานเมืองนครศรีธรรมราชและสิหิงคนิทาน พระพุทธสิหิงค์ลอยมาจากลังกาจากนั้นมาหยุดพักที่หาดทรายแก้วเมืองนครศรีธรรมราชจากนั้นจึงลอยต่อไปยังทิศเหนือไปยังเชียงใหม่ อาจเกี่ยวข้องกับเหตุการณ์ในชินกาลมาลีปกรณ์ที่ว่าพระเจ้าโรจนราชหรือพ่อขุนรามคำแหงแห่งสุโขทัยเสด็จมายังนครศรีธรรมราชแล้วอัญเชิญพระพุทธสิหิงค์ซึ่งมาจากลังกาไปประดิษฐานไว้ที่สุโขทัย ในสมัยนี้ปรากฏชื่อเมือง "นครศรีธรรมราช" ขึ้นเป็นครั้งแรกในศิลาจารึกหลักที่ 1 ในความหมายว่าเมืองของพระเจ้าศรีธรรมาโศกราช นครศรีธรรมราชมีอิทธิพลต่อพุทธศาสนาของสุโขทัยอย่างมาก ดังข้อความในศิลาจารึกฯว่าพระเถระสุโขทัย "ทุกคนลุกแต่เมืองศรีธรรมราชมา"

ในพ.ศ. 1808 ทัพเรือของอาณาจักรมัชปาหิตบนเกาะชวายกทัพเข้าโจมตีเมืองนครศรีธรรมราช ชาวบ้านนำโดยชายชื่อว่า "พังพการ" ได้รวบรวมกำลังพลขับไล่ทัพของชวาออกไปได้สำเร็จ ต่อมาท้าวพิชัยเทพเชียงภวาแห่งลุ่มแม่น้ำเจ้าพระยาให้พระโอรสคือท้าวอู่ทองยกทัพเข้ารุกรานนครศรีธรรมราช ทัพของท้าวอู่ทองและพระเจ้าศรีธรรมาโศกราชสู้รับกันที่บางสะพานจนนำไปสู่การแบ่งเขตแดนระหว่างพระเจ้าศรีธรรมาโศกราชและท้าวอู่ทอง นับจากนั้นอาณาจักรนครศรีธรรมราชจึงตกอยู่ภายใต้อิทธิพลของรัฐที่ลุ่มแม่น้ำเจ้าพระยาซึ่งต่อมากลายเป็นอาณาจักรอยุธยา ต่อมาเกิดโรคระบาดในเมืองนครศรีธรรมราช พระเจ้าศรีธรรมาโศกราชองค์สุดท้ายพร้อมญาติวงศ์เสด็จหนีลงเรือออกทะเลหายสาบสูญ เมืองนครศรีธรรมราชจึงกลายเป็นเมืองร้างว่างผู้คน เชื้อสายปทุมวงศ์จึงสิ้นสุดลง

 สมัยอยุธยา 
เมื่อนครศรีธรรมราชกลายเป็นเมืองร้างจากโรคระบาดนั้น พระพนมทะเลศรีมเหสวัสดิทราธิราชผู้ครองเมืองเพชรบุรี ส่งพระโอรสคือพระพนมวังพร้อมทั้งนางสะเดียงทองมาสร้างเมืองใหม่คือเมืองนครดอนพระhttp://www.tungsong.com/NakhonSri/tamnan_nakhon/5.pdf เมื่อพระพนมวังสวรรคตพระโอรสของพระพนมวังคือเจ้าศรีราชาครองเมืองนครฯต่อมา ซึ่งเจ้าศรีราชาได้รับการแต่งตั้งจากพระพนมทะเลฯ เมืองเพชรบุรีให้เป็น "พญาศรีธรรมาโศกราช สุรินทรราชาสุรวงศ์ธิบดียุธิษเฐียร อภัยพีรีบรากรมพาหุ เจ้าพระยานครศรีธรรมราชมหานคร" หลังจากที่วงศ์ของพระพนมวังและเจ้าศรีราชาสิ้นสุดลง ขุนอินทาราเจ้าเมืองลานสกาจึงขึ้นมาเป็นผู้ครองนครศรีธรรมราชต่อมาชื่อว่าศรีมหาราชา แต่ศรีมหาราชาขุนอินทาราถูกพระราชอาญาจากทางอยุธยาจึงถูกปลดจากตำแหน่ง บุตรชายของขุนอินทาราขึ้นครองเมืองนครฯเป็นศรีมหาราชาองค์ต่อมา เมื่อวงศ์ศรีมหาราชาสิ้นสุดอาณาจักรอยุธยาจึงส่งขุนรัตนากรมาปกครองเมืองนครฯ จากนั้นมาฝ่ายอยุธยาจึงส่งผู้ปกครองนครศรีธรรมราชโดยตรง

ในพ.ศ. 1998 สมเด็จพระบรมไตรโลกนาถทรงบัญญัติพระไอยการตำแหน่งนาพลเรือน นาทหารหัวเมือง ระบุตำแหน่ง "เจ้าพญาศรีธรรมาโศกราช ชาติเดโชไชยมไหสุริยาธิบดี อภัยพีรีปรากรมพาหุ" ศักดินาหนึ่งหมื่น เป็นผู้ครองเมืองนครศรีธรรมราช เมืองนครศรีธรรมราชมีฐานะเป็นหัวเมืองชั้นเอกหรือเมืองเจ้าพระยามหานคร มีขุนนางชั้นผู้ใหญ่ระดับเจ้าพระยาเป็นเจ้าเมืองเป็นศูนย์กลางอำนาจการปกครองของอยุธยาในภาคใต้ เมื่อชาวโปรตุเกสเข้ามาจึงมีการปรับปรุงซ่อมแซมกำแพงเมืองนครศรีธรรมราชเป็นกำแพงแบบก่ออิฐ เมื่อชาวโปรตุเกสเข้ามาจึงปรากฏชื่อเมืองนครศรีธรรมราชว่า "ลิกอร์" (Ligor) ซึ่งแผลงมาจากคำว่านครฯ ในรัชสมัยสมเด็จพระนเรศวรมหาราช ประมาณพ.ศ. 2144 ทัพเรือจากเมืองอุยงคตนะ (Ujong Tanah) หรือรัฐสุลต่านยะโฮร์ (Johor Sultanate รัฐยะโฮร์ในปัจจุบัน) ยกทัพเรือนำโดยลักษมณา (Laksamana) เข้าโจมตีเมืองนครศรีธรรมราชhttps://www.gotoknow.org/posts/463016 พระยารามราชท้ายน้ำเจ้าเมืองนครฯป้องกันเมืองจากทัพเรือมลายูไม่สำเร็จ ทัพมลายูเข้าปล้นเมืองนครฯ แล้วกลับไปพระยารามราชท้ายน้ำเสียชีวิตในที่รบ 

ในรัชสมัยสมเด็จพระอาทิตยวงศ์ออกญากลาโหมสุริยวงศ์กุมอำนาจและส่งออกญาเสนาภิมุขยามาดะ นางามาซะ () ขุนนางชาวญี่ปุ่นมาเป็นเจ้าเมืองนครศรีธรรมราช เมื่อออกญากลาโหมสุริยวงศ์ทำการยึดอำนาจและปราบดาภิเษกขึ้นเป็นสมเด็จพระเจ้าปราสาททองในพ.ศ. 2172 รายาอูงูแห่งรัฐปัตตานีและสุลต่านสุลัยมานแห่งสงขลาก่อการกบฎแข็งเมืองต่ออยุธยาในพ.ศ. 2173 พระเจ้าปราสาททองมีพระราชโองการให้ยามาดะ นางามาซะ ยกทัพเมืองนครศรีธรรมราชเข้าปราบกบฎของปัตตานีและสงขลาแต่ไม่สำเร็จhttp://oknation.nationtv.tv/blog/localbetong/2010/09/28/entry-3 ยามาดะ นางามาซะถูกวางยาพิษที่เมืองนครฯ โดยพระราชโองการของพระเจ้าปราสาททองจนเสียชีวิต นายโอนินบุตรชายของนางามาซะขึ้นเป็นเจ้าเมืองนครฯ ต่อมาแต่ชาวเมืองนครฯ ลุกฮือขึ้นขับไล่นายโอนินและกลุ่มทหารญี่ปุ่นออกไปจากเมืองนครฯ ฮอลันดาเข้ามาตั้งสถานีการค้าในเมืองนครฯhttps://www.ayutthaya-history.com/Settlements_Dutch.html ในพ.ศ. 2190 ยอดเจดีย์พระธาตุเมืองนครศรีธรรมราชหักโค่นลงมา พระเจ้าปราสาททองทรงให้มีการบูรณะสร้างยอดเจดีย์พระธาตุขึ้นใหม่ 
ในรัชสมัยสมเด็จพระนารายณ์มหาราชมีการบูรณะปรับปรุงกำแพงเมืองนครศรีธรรมราชโดยมงซิเออร์เดอลามาร์ (Monsieur de la Mare) วิศวกรชาวฝรั่งเศสประภัสสร์ ชูวิเชียร, ดร. พระบรมธาตุเจดีย์ นครศรีธรรมราช มหาสถูปแห่งคาบสมุทรภาคใต้. กรุงเทพฯ. สำนักพิมพ์เมืองโบราณ, ตุลาคม ๒๕๕๓. จนมีลักษณะอย่างที่เห็นในปัจจุบัน หลังการประหารเจ้าเมืองนครศรีธรรมราชจากเหตุการณ์ของศรีปราชญ์ นครศรีธรรมราชมีเจ้าเมืองคือพระยารามเดโช (ชู) ซึ่งมีเชื้อสายแขก เมื่อสมเด็จพระเพทราชาปราบดาภิเษกยึดอำนาจจากสมเด็จพระนารายณ์ฯในพ.ศ. 2231 พระยารามเดโช (ชู) เจ้าเมืองนครศรีธรรมราชไม่เข้าไปถือน้ำพิพัฒนสัตยาที่อยุธยา ในพ.ศ. 2235 สมเด็จพระเพทราชาทรงให้พระยาสุรสงครามเป็นแม่ทัพและพระยาราชบังสัน (หะซัน) เป็นแม่ทัพเรือ ยกทัพมาทั้งทางบกและทะเลเพื่อปราบกบฏเมืองนครฯ ทัพของพระเพทราชาใช้เวลาล้อมเมืองนครศรีธรรมราชอยู่นานถึงสามปีจึงสามารถเข้ายึดเมืองได้ พระเพทราชาทรงลดอำนาจเจ้าเมืองนครศรีธรรมราชโดยยกหัวเมืองปักษ์ใต้ทั้งหมดขึ้นต่อสมุหกลาโหม ในพ.ศ. 2275 สมเด็จพระเจ้าอยู่หัวบรมโกศทรงยกหัวเมืองภาคใต้ให้ขึ้นต่อเจ้าพระยาชำนาญบริรักษ์ (อู่) ว่าที่พระคลังโกษาธิบดี จนกระทั่งมีโปรดเกล้าแต่งตั้งพระยาไชยาธิเบศร์เป็นเจ้าพระยานครศรีธรรมราชขึ้นอีกครั้งในพ.ศ. 2285เรื่องตั้งเจ้าพระยานครศรีธรรมราชครั้งกรุงเก่า. ประชุมพงศาวดาร. ในรัชกาลสมเด็จพระที่นั่งสุริยาศน์อมรินทร์พระยาราชสุภาวดีเป็นเจ้าเมืองนครฯ หลวงสิทธินายเวร (หนู) เป็นปลัดเมือง ต่อมาพระยาราชสุภาวดีความผิดถูกปลดจากตำแหน่งเจ้าเมือง ปลัดเมืองหรือ "พระปลัดหนู" จึงรักษาการณ์เจ้าเมืองนครศรีธรรมราชแทน

 สมัยธนบุรีและรัตนโกสินทร์ 
หลังจากการเสียกรุงศรีอยุธยาครั้งที่สองพระปลัดหนูผู้รักษาเมืองนครศรีธรรมราชจึงตั้งตนขึ้นเป็นเจ้าเมืองและเป็นเจ้าชุมนุมนครศรีธรรมราช ในพ.ศ. 2312 สมเด็จพระเจ้ากรุงธนบุรีทรงให้เจ้าพระยาจักรี (หมุด) ยกทัพธนบุรีเข้ารุกรานชุมนุมนครศรีธรรมราช ทัพของฝ่ายธนบุรีไม่สามารถเข้ายึดเมืองนครฯ ได้ทำให้สมเด็จพระเจ้ากรุงธนบุรีต้องเสด็จนำทัพด้วยพระองค์เองลงมายึดเมืองนครศรีธรรมราชได้สำเร็จ ทำให้เจ้านครฯ (หนู) ต้องหลบหนีไปยังเมืองปัตตานีและต่อมาเจ้าพระยาจักรีสามารถจับตัวเจ้าหนูกลับมาได้ พระเจ้ากรุงธนบุรีฯ ให้เจ้าพระยานครศรีธรรมราช (หนู) เข้ามารับราชการในกรุงธนบุรีและทรงแต่งตั้งให้เจ้านราสุริยวงศ์ซึ่งเป็นพระเจ้าหลานเธอในพระเจ้ากรุงธนบุรีมาปกครองเมืองนครศรีธรรมราช ต่อมาเมื่อเจ้านราสุริยวงศ์เจ้าเมืองนครฯ ถึงแก่พิราลัย สมเด็จพระเจ้าธนบุรีจึงมีพระราชโองการแต่งตั้งเจ้าเมืองนครฯ (หนู) ออกไปปกครองเมืองนครศรีธรรมราชอีกครั้ง ได้รับพระราชทานพระสุพรรบัฏเป็น พระเจ้าขัตติยราชนิคม สมมติมไหสวรรค์ พระเจ้านครศรีธรรมราช เจ้าขัณฑสีมา เมื่อวันอาทิตย์ เดือน 11 ขึ้น 3 ค่ำ จุลศักราช 1138 (พ.ศ. 2319) ปีวอกอัฐศก ดำรงฐานะเป็นเจ้าประเทศราช

ต่อมาพระบาทสมเด็จพระพุทธยอดฟ้าจุฬาโลก มีพระราชดำริว่าพระเจ้านครศรีธรรมราชมีความชราไม่สามารถปกครองบ้านเมืองได้จึงโปรดฯให้ออกจากตำแหน่ง และให้เจ้าอุปราช (พัฒน์) บุตรเขยเจ้านครฯ (หนู) ขึ้นเป็นเจ้าพระยาศรีธรรมาโศกราชฯเจ้าเมืองนครศรีธรรมราช เป็นเจ้าพระยานครศรีธรรมราช (พัฒน์) เมื่อวันอังคาร เดือน 8 แรม 11 ค่ำ จุลศักราช 1146 (พ.ศ. 2327) ปีมะโรงศก โดยมียศเพียงเจ้าพระยาตามประเพณีแต่เดิม เมืองนครศรีธรรมราชซึ่งมีฐานะเป็นประเทศราชมีเจ้ากษัตริย์ปกครองอยู่เป็นเวลาแปดปีจึงเปลี่ยนฐานะเป็นหัวเมืองเอกตามเดิม ในพ.ศ. 2328 สงครามเก้าทัพ แกงหวุ่นแมงยีแม่ทัพพม่ายกทัพจากเมืองไชยาเข้าบุกเมืองนครศรีธรรมราช เจ้าพระยานครศรีธรรมราช (พัฒน์) สละเมืองหลบหนีเข้าป่าทัพพม่าเข้ายึดเมืองนครฯเจ้าพระยาทิพากรณ์วงศ์ (ขำ บุนนาค). พระราชพงศาวดารกรุงรัตนโกสินทร์ รัชกาลที่ ๑. กรมพระราชวังบวรมหาสุรสิงหนาททรงยกทัพเรือเข้ายึดเมืองนครฯ คืนมาได้ พ.ศ. 2354 เจ้าพระยานครศรีธรรมราช (พัฒน์) ถวายบังคมลาออกจากราชการ พระบาทสมเด็จพระพุทธเลิศหล้านภาลัยจึงทรงแต่งตั้งให้เจ้าพระยานครศรีธรรมราช (พัฒน์) เป็นเจ้าพระยาสุธรรมมนตรี (พัฒน์) และทรงแต่งให้เจ้าพระยานครศรีธรรมราช (น้อย) ซึ่งเป็นพระโอรสในพระเจ้ากรุงธนบุรีฯ ขึ้นเป็นเจ้าเมืองนครศรีธรรมราชต่อมา เจ้าพระยาสุธรรมมนตรี (พัฒน์) ถึงแก่อสัญกรรมในพ.ศ. 2357 กรมหมื่นศักดิพลเสพผู้ทรงเป็นหลานของเจ้าพระยาสุธรรมมนตรี (พัฒน์) เสด็จมายังนครศรีธรรมราชเพื่อปลงศพเจ้าคุณตาและจัดระเบียบการปกครองเมืองนครศรีธรรมราชใหม่โดยอ้างอิงจากพระอัยการตำแหน่งกรมการเมืองนครฯจากสมัยอยุธยาสมเด็จกรมพระยาดำรงราชานุภาพ. พระราชพงศาวดารกรุงรัตนโกสินทร์ รัชกาลที่ ๒.

ในพ.ศ. 2363 ตวนกูปะแงหรัน สุลต่านแห่งไทรบุรี แข็งเมืองเป็นอิสระจากกรุงเทพฯ พระบาทสมเด็จพระพุทธเลิศหล้านภาลัยมีพระราชโองการให้เจ้าพระยานครฯ (น้อย) ยกทัพไปยึดเมืองไทรบุรี เจ้าพระยานครฯ (น้อย) สามารถยึดเมืองไทรบุรีได้และเมืองนครศรีธรรมราชปกครองไทรบุรีโดยตรงเป็นเวลาสิบเจ็ดปีจนกระทั่งกบฏหวันหมาดหลีในสมัยของเจ้าพระยานครศรีธรรมราช (น้อย) เมืองนครศรีธรรมราชมีอำนาจมากในหัวเมืองปักษ์ใต้ เมื่อเจ้าพระยานครฯ (น้อย) ถึงแก่อสัญกรรมในพ.ศ. 2382 บุตรชายของเจ้าพระยานครฯ (น้อย) คือเจ้าพระยานครศรีธรรมราช (น้อยกลาง ณ นคร) เป็นเจ้าเมืองนครศรีธรรมราชคนต่อมา

ในพ.ศ. 2401 ตำแหน่งเจ้าเมืองสงขลาได้รับการเลื่อนขึ้นมาให้มีศักดินา 10,000 ไร่ ทัดเทียมกับเมืองนครศรีธรรมราช ทำให้นครศรีธรรมราชไม่ใช่หัวเมืองใหญ่แห่งปักษ์ใต้เมืองเดียวอีกต่อไปhttps://www.thaipost.net/main/detail/1100 เมื่อพระบาทสมเด็จพระจุลจอมเกล้าเจ้าอยู่หัวเสด็จเมืองไทรบุรีซึ่งอยู่ในความรับผิดชอบของเจ้าพระยานครฯ แต่เจ้าพระยานครศรีธรรมราช (หนูพร้อม ณ นคร) ไม่ได้ตามลงไปรับเสด็จด้วย เป็นเหตุให้พระบาทสมเด็จพระจุลจอมเกล้าฯ ทรงเรียกตัวเจ้าพระยานครฯ (หนูพร้อม) ไปช่วยราชการที่กรุงเทพฯ นับจากนั้นมาส่วนกลางจึงเข้ามามีอำนาจปกครองนครศรีธรรมราชโดยตรง การจัดตั้งมณฑลเทศาภิบาลมณฑลนครศรีธรรมราชในพ.ศ. 2439 ทำให้ตำแหน่งเจ้าพระยานครศรีธรรมราชสิ้นสุดลง พระยาสุขุมนัยวินิต (ปั้น สุขุม) เป็นข้าหลวงมณฑลนครศรีธรรมราชคนแรก มณฑลนครศรีธรรมราชมีอาณาเขตประกอบด้วยจังหวัดนครศรีธรรมราช จังหวัดพัทลุง และจังหวัดสงขลา จากนั้นมีข้าหลวงดำรงตำแหน่งต่อมาได้แก่พระยาชลบุรานุรักษ์ (เจริญ จารุจินดา) พ.ศ. 2449-2452 และเจ้าฟ้ากรมหลวงลพบุรีราเมศวร์ พ.ศ. 2453-2468 พระบาทสมเด็จพระมงกุฎเกล้าเจ้าอยู่หัวทรงจัดตั้งมณฑลภาคใน พ.ศ. 2458 นครศรีธรรมราชเป็นส่วนหนึ่งของมณฑลภาคปักษ์ใต้ ภายหลังการเปลี่ยนแปลงการปกครองเมื่อมีการตรา"พระราชบัญญัติการบริหารราชการส่วนภูมิภาค พุทธศักราช 2476" ขึ้น มณฑลเทศาภิบาลสิ้นสุดลงนำไปสู่การจัดตั้งจังหวัดนครศรีธรรมราชในปัจจุบัน

 การเปลี่ยนแปลงเขตจังหวัด 
 16 พฤษภาคม 2440 ได้มีการรวมเกาะสมุย มณฑลนครศรีธรรมราช และเกาะพะงัน มณฑลชุมพร รวมขึ้นกับเมืองกาญจนดิษฐ์ มณฑลชุมพรประกาศกระทรวงมหาดไทย เรื่อง รวมเกาะสมุยและเกาะพงัน ทั้ง 2 เกาะ ขึ้นต่อเมืองกาญจนดิฐ, ราชกิจจานุเบกษา เล่ม 14 ตอนที่ 7 หน้า 83. https://ratchakitcha.soc.go.th/documents/1019100.pdf (ปัจจุบัน คือ อำเภอเกาะสมุย และอำเภอดอนสัก (เฉพาะตำบลดอนสัก (บางส่วน)) จังหวัดสุราษฎร์ธานี)

 29 กรกฎาคม 2449 ได้มีการโอนอำเภอลำพูน อำเภอพนม และอำเภอพะแสง จากเมืองนครศรีธรรมราช มณฑลนครศรีธรรมราช มาขึ้นกับเมืองไชยา มณฑลชุมพรประกาศกระทรวงมหาดไทย เรื่อง โอนท้องที่อำเภอลำพูน อำเภอพนม อำเภอพะแสง จากเมืองนครศรีธรรมราช มณฑลนครศรีธรรมราช มาขึ้นเมืองไชยา มณฑลชุมพร, ราชกิจจานุเบกษา เล่ม 23 ตอนที่ 18 หน้า 408. https://ratchakitcha.soc.go.th/documents/1030554.pdf (ปัจจุบัน คือ อำเภอเคียนซา, อำเภอชัยบุรี, อำเภอบ้านนาเดิม, อำเภอบ้านนาสาร, อำเภอพนม, อำเภอพระแสง, อำเภอเวียงสระ, อำเภอบ้านตาขุน (เฉพาะตำบลเขาวง) และอำเภอพุนพิน (เฉพาะตำบลกรูด และตำบลตะปาน) จังหวัดสุราษฎร์ธานี และอำเภอเขาพนม (เฉพาะตำบลเขาดิน, ตำบลพรุเตียว (บางส่วน) และตำบลหน้าเขา (บางส่วน)) และอำเภอปลายพระยา (เฉพาะตำบลปลายพระยา, ตำบลเขาเขน และตำบลคีรีวง) จังหวัดกระบี่)

 17 สิงหาคม 2450 ได้มีการโอนตำบลทะเลน้อย ตำบลตะเครียะ ตำบลหัวป่า ตำบลบ้านพร้าว และตำบลสำโรง จากอำเภอพังไกร เมืองนครศรีธรรมราช มาขึ้นกับอำเภอทะเลน้อย เมืองพัทลุงประกาศกระทรวงมหาดไทย เรื่อง โอนตำบลต่าง ๆ รวม 5 ตำบล จากอำเภอพังไกร เมืองนครศรีธรรมราช มาขึ้นอำเภอทะเลน้อย เมืองพัทลุง, ราชกิจจานุเบกษา เล่ม 24 ตอนที่ 20 หน้า 521. https://ratchakitcha.soc.go.th/documents/1032262.pdf (ปัจจุบัน คือ อำเภอควนขนุน (เฉพาะตำบลทะเลน้อย และตำบลพนางตุง (บางส่วน)) จังหวัดพัทลุง และอำเภอระโนด (เฉพาะตำบลตะเครียะ และตำบลบ้านขาว) จังหวัดสงขลา)

 27 พฤศจิกายน 2464 ได้มีการโอนตำบลคลองแดน อำเภอหัวไทร จังหวัดนครศรีธรรมราช ไปขึ้นกับกิ่งอำเภอระโนด จังหวัดสงขลา (ปัจจุบัน คือ อำเภอระโนด (เฉพาะตำบลคลองแดน และตำบลแดนสงวน) จังหวัดสงขลา)

 14 เมษายน 2472 ได้มีการโอนตำบลไชยคราม และตำบลดอนสัก อำเภอสิชล จังหวัดนครศรีธรรมราช ไปขึ้นกับอำเภอกาญจนดิษฐ์ จังหวัดสุราษฎร์ธานีประกาศกระทรวงมหาดไทย เรื่อง โอนตำบล, ราชกิจจานุเบกษา เล่ม 46 ง หน้า 149. https://ratchakitcha.soc.go.th/documents/1084474.pdf (ปัจจุบัน คือ อำเภอดอนสัก (เฉพาะตำบลไชยคราม ตำบลปากแพรก และตำบลดอนสัก) จังหวัดสุราษฎร์ธานี)

 1 เมษายน 2480 ได้มีการโอนตำบลลำทับ กิ่งอำเภอท่ายาง อำเภอทุ่งสง จังหวัดนครศรีธรรมราช ไปขึ้นกับอำเภอคลองท่อม จังหวัดกระบี่พระราชบัญญัติเปลี่ยนแปลงเขตจังหวัด พ.ศ. 2479, ราชกิจจานุเบกษา เล่ม 54 หน้า 42. https://www.ratchakitcha.soc.go.th/DATA/PDF/2480/A/40.PDF (ปัจจุบัน คือ อำเภอลำทับ จังหวัดกระบี่)

 20 พฤศจิกายน 2515 ได้มีการโอนหมู่ที่ 7 (บ้านนางกำ) ตำบลท้องเนียน อำเภอขนอม จังหวัดนครศรีธรรมราช ไปขึ้นกับตำบลดอนสัก อำเภอดอนสัก จังหวัดสุราษฎร์ธานีประกาศของคณะปฏิวัติ ฉบับที่ 249 เรื่อง กำหนดให้เปลี่ยนแปลงเขตจังหวัดนครศรีธรรมราชและจังหวัดสุราษฎร์ธานี โดยโอนหมู่บ้านหมู่ที่ 7 (บ้านนางกำ) ตำบลท้องเนียน อำเภอขนอม จังหวัดนครศรีธรรมราช ไปขึ้นตำบลดอนสัก อำเภอดอนสัก จังหวัดสุราษฎร์ธานี, ราชกิจจานุเบกษา เล่ม 89 ตอนที่ 174 ก หน้า 1. https://ratchakitcha.soc.go.th/documents/1289675.pdf (ปัจจุบัน คือ อำเภอดอนสัก (เฉพาะตำบลดอนสัก (บางส่วน) จังหวัดสุราษฎร์ธานี)

 ภูมิศาสตร์ 
 ที่ตั้งและอาณาเขต 
จังหวัดนครศรีธรรมราชตั้งอยู่ฝั่งตะวันออกของภาคใต้ โดยมีพื้นที่ใหญ่เป็นอันดับ 2 ของภาคใต้ โดยมีจังหวัดที่มีอาณาเขตติดกัน ดังนี้

 ด้านเหนือ ติดกับจังหวัดสุราษฎร์ธานี และอ่าวไทย
 ด้านใต้ ติดกับจังหวัดตรัง จังหวัดพัทลุง และจังหวัดสงขลา
 ด้านตะวันออก ติดกับอ่าวไทย
 ด้านตะวันตก ติดกับจังหวัดสุราษฎร์ธานี และจังหวัดกระบี่

พื้นที่ที่ติดกับทะเลฝั่งอ่าวไทยของจังหวัดนครศรีธรรมราชนั้นมีชายฝั่งยาวประมาณ 225 กิโลเมตร และจังหวัดนครศรีธรรมราชมีเขาสูงที่สุดในภาคใต้ คือ เขาหลวง มีความสูงประมาณ 1,835 เมตร

 สัญลักษณ์ประจำจังหวัด 
 อักษรย่อประจำจังหวัด : นศ (NRT)
 คำขวัญประจำจังหวัด : เมืองประวัติศาสตร์ พระธาตุทองคำ ชื่นฉ่ำธรรมชาติ แร่ธาตุอุดม เครื่องถมสามกษัตริย์ มากวัดมากศิลป์ ครบสิ้นกุ้งปู
 ตราประจำจังหวัด : รูปพระบรมธาตุนครศรีธรรมราช มีตราสิบสองนักษัตรล้อมรอบ อันเป็นตัวแทน 12 เมืองซึ่งเคยเป็นเมืองขึ้นของอาณาจักรนครศรีธรรมราช
 ธงประจำจังหวัด : ธงสีม่วง-เหลืองแบ่งครึ่งตามแนวนอน ตรงกลางมีตราประจำจังหวัดเป็นรูปพระบรมธาตุนครศรีธรรมราชล้อมรอบด้วยตราสิบสองนักษัตร	
 ต้นไม้ประจำจังหวัด : ต้นแซะ ()
 ดอกไม้ประจำจังหวัด : ดอกราชพฤกษ์ ()
 สัตว์น้ำประจำจังหวัด : ปลาหมอ ()

 การแบ่งเขตการปกครอง 
 การปกครองส่วนภูมิภาค 
จังหวัดนครศรีธรรมราช มีการแบ่งเขตการปกครองส่วนภูมิภาคออกเป็น 23 อำเภอ 170 ตำบล 1,545 หมู่บ้าน โดยมีรายละเอียด ดังนี้

+ข้อมูลอำเภอในจังหวัดนครศรีธรรมราช  (31 ธันวาคม พ.ศ. 2567)ลำดับชื่ออำเภอ ชั้น พื้นที่ (ตร.กม.) ห่างจากจังหวัด(ก.ม.)ตั้งเมื่อ(พ.ศ.) ตำบลหมู่บ้านประชากร(คน)แผนที่ 1   เมืองนครศรีธรรมราช พิเศษ  617.447  8.28    2440  16  115  268,896  250px|แผนที่ 2   พรหมคีรี 4  321.499  22.18    2524พระราชกฤษฎีกาตั้งอำเภอพรหมคีรี พ.ศ. 2524  5  39  37,407  3   ลานสกา 4  342.898  22.28    2501พระราชกฤษฎีกาจัดตั้งอำเภอลานสกา พ.ศ. 2501  5  37  40,782  4   ฉวาง 2  528.227  64.26    2440  10  86  64,206  5   พิปูน 4  363.753  78.47    2519พระราชกฤษฎีกาตั้งอำเภอพิปูน พ.ศ. 2519  5  42  28,654  6   เชียรใหญ่ 3  232.743  43.19    2490ประกาศสำนักนายกรัฐมนตรี เรื่อง ตั้งอำเภอเชียรใหญ่ พ.ศ. 2490  10  97  41,558  7   ชะอวด 2  833.048  61.50    2496พระราชกฤษฎีกาจัดตั้งอำเภอชะอวด พ.ศ. 2496  11  87  84,529  8   ท่าศาลา 1  363.891  32.17    2440  10  110  116,269  9   ทุ่งสง 1  1,041.999  54.13    2440  13  124  159,538  10   นาบอน 3  192.899  59.03    2524พระราชกฤษฎีกาตั้งอำเภอนาบอน พ.ศ. 2524  3  34  26,056  11   ทุ่งใหญ่ 3  603.287  95.11    2501พระราชกฤษฎีกาจัดตั้งอำเภอทุ่งใหญ่ พ.ศ. 2501  7  63  74,200  12   ปากพนัง 1  422.454  38.48    2440  18  141  95,132  13   ร่อนพิบูลย์ 2  335.523  31.35    2440  6  57  81,510  14   สิชล 2  703.105  65.59    2440  9  110  88,409  15   ขนอม 1  433.926  100.71    2502พระราชกฤษฎีกาตั้งอำเภอขนอม พ.ศ. 2502  3  34  30,803  16   หัวไทร 2  417.733  67.27    2480ประกาศสำนักนายกรัฐมนตรี เรื่อง ตั้งอำเภอหัวไทร พ.ศ. 2480  11  99  61,987  17   บางขัน 4  601.662  91.41    2535พระราชกฤษฎีกาตั้งอำเภอบางขัน พ.ศ. 2535  4  60  47,223  18   ถ้ำพรรณรา 4  169.104  91.15    2538พระราชกฤษฎีกาตั้งอำเภอถ้ำพรรณรา พ.ศ. 2538  3  29  19,045  19   จุฬาภรณ์ 4  192.505  54.18    2537พระราชกฤษฎีกาตั้งอำเภอจุฬาภรณ์ จังหวัดนครศรีธรรมราช พ.ศ. 2537  6  30  31,304  20   พระพรหม 4  147.963  16.92    2540พระราชกฤษฎีกาตั้งอำเภอพระพรหม พ.ศ. 2540  4  40  44,667  21   นบพิตำ 4  720.156  47.13    2550พระราชกฤษฎีกาตั้งอำเภอนบพิตำ พ.ศ. 2550  4  38  33,976  22   ช้างกลาง 4  232.535  53.11    2550พระราชกฤษฎีกาตั้งอำเภอช้างกลาง พ.ศ. 2550  3  36  27,814  23   เฉลิมพระเกียรติ 4  124.145  28.91    2539พระราชกฤษฎีกาตั้งอำเภอเฉลิมพระเกียรติ จังหวัดนครศรีธรรมราช พ.ศ. 2539  4  37  30,688 

 การปกครองส่วนท้องถิ่น 

องค์การบริหารส่วนจังหวัดนครศรีธรรมราช เป็นองค์กรที่ทำหน้าที่ในการบริหารราชการส่วนท้องถิ่นครอบคลุมพื้นที่ทั้งหมดของจังหวัดนครศรีธรรมราช มีนายกองค์การบริหารส่วนจังหวัดที่มาจากการเลือกตั้งโดยตรง และมีสภาองค์การบริหารส่วนจังหวัด ซึ่งประกอบด้วยสมาชิกทั้งหมด 42 คน องค์การบริหารส่วนจังหวัดนครศรีธรรมราชเกิดขึ้นจากการจัดตั้ง "สภาจังหวัดนครศรีธรรมราช" เมื่อวันที่ 31 มีนาคม พ.ศ. 2476 ตามพระราชบัญญัติจัดระเบียบเทศบาล พ.ศ. 2476 โดยมีอำนาจหน้าที่ตามพระราชบัญญัติสภาจังหวัด พ.ศ. 2481พระราชบัญญัติสภาจังหวัด พ.ศ. ๒๔๘๑ ต่อมาได้รับการจัดตั้งเป็น "องค์การบริหารส่วนจังหวัดนครศรีธรรมราช" เมื่อวันที่ 9 กุมภาพันธ์ พ.ศ. 2498 ตามพระราชบัญญัติระเบียบบริหารราชการส่วนจังหวัด พ.ศ. 2498พระราชบัญญัติระเบียบบริหารราชการส่วนจังหวัด พ.ศ. ๒๔๙๘ โดยมีอำนาจหน้าที่ตามพระราชบัญญัติองค์การบริหารส่วนจังหวัด พ.ศ. 2540พระราชบัญญัติองค์การบริหารส่วนจังหวัด พ.ศ. ๒๕๔๐

ภายในพื้นที่ของจังหวัดนครศรีธรรมราชแบ่งออกเป็นเขตองค์กรปกครองส่วนท้องถิ่นระดับล่างหรือระดับพื้นฐานจำนวนทั้งหมด 184 แห่ง ได้แก่ เทศบาลนคร 1 แห่ง, เทศบาลเมือง 6 แห่ง, เทศบาลตำบล 51 แห่ง และองค์การบริหารส่วนตำบล 126 แห่ง โดยมีรายชื่อเทศบาลทั้งหมดในจังหวัดนครศรีธรรมราช ดังนี้

+ข้อมูลเทศบาลในจังหวัดนครศรีธรรมราช ลำดับ ชื่อเทศบาล พื้นที่ (ตร.กม.) ตั้งเมื่อ (พ.ศ.) อำเภอ ครอบคลุมตำบล ประชากร สิ้นปี 2567(คน) ทั้งตำบล บางส่วน รวม เทศบาลนคร 1    เทศบาลนครนครศรีธรรมราช  <div align="right"> 22.56  2537  <div align="left">  เมืองนครศรีธรรมราช  3  2  5  <div align="right"> 95,331 เทศบาลเมือง 1    เทศบาลเมืองปากพนัง  <div align="right"> 7.35  2480  <div align="left">  ปากพนัง  1  4  5  <div align="right"> 18,464 2    เทศบาลเมืองทุ่งสง  <div align="right"> 7.17  2547  <div align="left">  ทุ่งสง  1  –  1   <div align="right"> 28,877 3    เทศบาลเมืองปากพูน  <div align="right"> 93.78  2554  <div align="left">  เมืองนครศรีธรรมราช  –    1   1  <div align="right"> 34,501 4    เทศบาลเมืองชะมาย  <div align="right"> 21.42  2568  <div align="left">  ทุ่งสง  1  –  1  <div align="right"> 14,242 5    เทศบาลเมืองท่าขึ้น  <div align="right"> 47.22  2568  <div align="left">  ท่าศาลา  1  –  1  <div align="right"> 13,834 6    เทศบาลเมืองท่าศาลา  <div align="right"> 35.00  2568  <div align="left">  ท่าศาลา  –  1  1  <div align="right"> 30,189 เทศบาลตำบล 1    เทศบาลตำบลท่าแพ  <div align="right"> 0.96  2542  <div align="left">  เมืองนครศรีธรรมราช  –  1  1  <div align="right"> 3,694 2    เทศบาลตำบลบางจาก  <div align="right"> 2.40  2542  <div align="left">  เมืองนครศรีธรรมราช  –  1  1  <div align="right"> 1,822 3    เทศบาลตำบลปากนคร  <div align="right"> 1.90  2542  <div align="left">  เมืองนครศรีธรรมราช  –  2  2  <div align="right"> 6,142 4    เทศบาลตำบลขนอม  <div align="right"> 1.76  2542  <div align="left">  ขนอม  –  1  1  <div align="right"> 4,367 5    เทศบาลตำบลจันดี  <div align="right"> 3.56  2542  <div align="left">  ฉวาง  1  –  1  <div align="right"> 7,274 6    เทศบาลตำบลฉวาง  <div align="right"> 2.00  2542  <div align="left">  ฉวาง  –  1  1  <div align="right"> 2,399 7    เทศบาลตำบลไม้เรียง  <div align="right"> 2.48  2542  <div align="left">  ฉวาง  –  1  1  <div align="right"> 2,297 8    เทศบาลตำบลชะอวด  <div align="right"> 0.50  2542  <div align="left">  ชะอวด  –  2  2  <div align="right"> 3,386 9    เทศบาลตำบลเชียรใหญ่  <div align="right"> 1.00  2542  <div align="left">  เชียรใหญ่  –  3  3  <div align="right"> 1,613 10    เทศบาลตำบลท่าศาลา  <div align="right"> 1.00  2542  <div align="left">  ท่าศาลา  –  1  1  <div align="right"> 2,771 11    เทศบาลตำบลท่ายาง  <div align="right"> 4.01  2542  <div align="left">  ทุ่งใหญ่  –  1  1  <div align="right"> 5,018 12    เทศบาลตำบลนาบอน  <div align="right"> 4.00  2542  <div align="left">  นาบอน  –  1  1  <div align="right"> 2,109 13    เทศบาลตำบลทอนหงส์  <div align="right"> 9.00  2542  <div align="left">  พรหมคีรี  –  1  1  <div align="right"> 3,428 14    เทศบาลตำบลพรหมโลก  <div align="right"> 12.90  2542  <div align="left">  พรหมคีรี  –  2  2  <div align="right"> 6,668 15    เทศบาลตำบลพิปูน  <div align="right"> 1.26  2542  <div align="left">  พิปูน  –  1  1  <div align="right"> 2,696 16    เทศบาลตำบลเขาชุมทอง  <div align="right"> 14.48  2542  <div align="left">  ร่อนพิบูลย์  1  –  1  <div align="right"> 4,303 17    เทศบาลตำบลร่อนพิบูลย์  <div align="right"> 11.53  2542  <div align="left">  ร่อนพิบูลย์  –  1  1  <div align="right"> 7,537 18    เทศบาลตำบลหินตก  <div align="right"> 13.00  2542  <div align="left">  ร่อนพิบูลย์  –  1  1  <div align="right"> 8,467 19    เทศบาลตำบลลานสกา  <div align="right"> 2.61  2542  <div align="left">  ลานสกา  –  1  1  <div align="right"> 1,822 20    เทศบาลตำบลสิชล  <div align="right"> 3.00  2542  <div align="left">  สิชล  –  1  1  <div align="right"> 6,799 21    เทศบาลตำบลหัวไทร  <div align="right"> 2.64  2542  <div align="left">  หัวไทร  –  2  2  <div align="right"> 3,964 22    เทศบาลตำบลท้องเนียน  <div align="right"> 43.09  2550  <div align="left">  ขนอม  1  –  1  <div align="right"> 5,720 23    เทศบาลตำบลที่วัง  <div align="right"> 48.19  2550  <div align="left">  ทุ่งสง  1  –  1  <div align="right"> 14,607 24    เทศบาลตำบลทางพูน  <div align="right"> 41.00  2551  <div align="left">  เฉลิมพระเกียรติ  1  –  1  <div align="right"> 8,808 25    เทศบาลตำบลเขาพระ  <div align="right"> 171.00  2551  <div align="left">  พิปูน  1  –  1  <div align="right"> 8,112 26    เทศบาลตำบลเกาะเพชร  <div align="right"> 26.72  2551  <div align="left">  หัวไทร  1  –  1  <div align="right"> 6,748 27    เทศบาลตำบลพรหมคีรี  <div align="right"> 71.18  2552  <div align="left">  พรหมคีรี  –  1  1  <div align="right"> 4,810 28    เทศบาลตำบลท่างิ้ว  <div align="right"> 67.60  2554  <div align="left">  เมืองนครศรีธรรมราช  1  –  1  <div align="right"> 10,954 29    เทศบาลตำบลโพธิ์เสด็จ  <div align="right"> 25.74  2554  <div align="left">  เมืองนครศรีธรรมราช  –  1  1 <div align="right"> 10,170 30    เทศบาลตำบลอ่าวขนอม  <div align="right"> 140.63  2554  <div align="left">  ขนอม  –  1  1  <div align="right"> 9,775 31    เทศบาลตำบลถ้ำใหญ่  <div align="right"> 77.96  2554  <div align="left">  ทุ่งสง  1  –  1  <div align="right"> 12,039 32    เทศบาลตำบลปากน้ำฉวาง  <div align="right"> 55.00  2555  <div align="left">  ฉวาง  –  1  1  <div align="right"> 4,969 33    เทศบาลตำบลดอนตรอ  <div align="right"> 20.64  2555  <div align="left">  เฉลิมพระเกียรติ  1  –  1  <div align="right"> 5,560 34    เทศบาลตำบลสวนขัน  <div align="right"> 62.39  2555  <div align="left">  ช้างกลาง  1  –  1  <div align="right"> 4,788 35    เทศบาลตำบลหลักช้าง  <div align="right"> 47.00  2555  <div align="left">  ช้างกลาง  1  –  1  <div align="right"> 7,616 36    เทศบาลตำบลท่าประจะ  <div align="right"> 31.98  2555  <div align="left">  ชะอวด  –  1  1  <div align="right"> 6,017 37    เทศบาลตำบลการะเกด  <div align="right"> 37.73  2555  <div align="left">  เชียรใหญ่  1  –  1  <div align="right"> 6,908 38    เทศบาลตำบลกะปาง  <div align="right"> 53.00  2555  <div align="left">  ทุ่งสง  1  –  1  <div align="right"> 13,481 39    เทศบาลตำบลนาเหรง  <div align="right"> 125.47  2555  <div align="left">  นบพิตำ  1  –  1  <div align="right"> 7,809 40    เทศบาลตำบลเกาะทวด  <div align="right"> 51.38  2555  <div align="left">  ปากพนัง  1  –  1  <div align="right"> 5,064 41    เทศบาลตำบลนาสาร  <div align="right"> 27.75  2555  <div align="left">  พระพรหม  1  –  1  <div align="right"> 10,341 42   เทศบาลตำบลกะทูน  <div align="right"> 101.00  2555  <div align="left">  พิปูน  1  –  1  <div align="right"> 5,348 43    เทศบาลตำบลควนกลาง  <div align="right"> 29.50  2555  <div align="left">  พิปูน  1  –  1  <div align="right"> 3,845 44    เทศบาลตำบลขุนทะเล  <div align="right"> 65.00  2555  <div align="left">  ลานสกา  1  –  1  <div align="right"> 10,335 45    เทศบาลตำบลทุ่งใส  <div align="right"> 74.00  2555  <div align="left">  สิชล  1  –  1  <div align="right"> 11,454 46   เทศบาลตำบลหน้าสตน  <div align="right"> 30.35  2555  <div align="left">  หัวไทร  –  1  1  <div align="right"> 7,998 47    เทศบาลตำบลทุ่งสัง  <div align="right"> 96.78  2556  <div align="left">  ทุ่งใหญ่  1  –  1  <div align="right"> 5,734 48    เทศบาลตำบลชะเมา  <div align="right"> 25.00  2556  <div align="left">  ปากพนัง  1  –  1  <div align="right"> 3,368 49    เทศบาลตำบลบางพระ <div align="right"> 14.60  2556  <div align="left">  ปากพนัง  –  1  1  <div align="right"> 4,360 50    เทศบาลตำบลถ้ำพรรณรา  <div align="right"> 42.76  2568  <div align="left">  ถ้ำพรรณรา  1  –  1  <div align="right"> 7,736 51    เทศบาลตำบลปริก  <div align="right"> 169.00  2568  <div align="left">  ทุ่งใหญ่  1  –  1  <div align="right"> 15,982

 เจ้าเมืองนครและผู้ว่าราชการจังหวัดนครศรีธรรมราช 

 เจ้าเมืองนครศรีธรรมราช 
ลำดับรายนามhttp://www.xn--42c3as5b.com/16392809/%E0%B8%9A%E0%B8%97%E0%B8%97%E0%B8%B5%E0%B9%88-%E0%B9%91-%E0%B8%9E%E0%B8%A3%E0%B8%B0%E0%B9%80%E0%B8%88%E0%B9%89%E0%B8%B2%E0%B8%99%E0%B8%84%E0%B8%A3%E0%B8%A8%E0%B8%A3%E0%B8%B5%E0%B8%98%E0%B8%A3%E0%B8%A3%E0%B8%A1%E0%B8%A3%E0%B8%B2%E0%B8%8A-%E0%B8%AB%E0%B8%99%E0%B8%B9เริ่มต้นสิ้นสุด1เจ้าพระยานครศรีธรรมราช (หนู)231923252เจ้าพระยาสุธรรมมนตรี (พัฒน์ ณ นคร)232523573เจ้าพระยานครศรีธรรมราช (น้อย ณ นคร)235723814เจ้าพระยานครศรีธรรมราช (น้อยกลาง ณ นคร)238424105เจ้าพระยาสุธรรมมนตรีศรีธรรมราช (หนูพร้อม ณ นคร)24102440

 สมุหเทศาภิบาลมณฑลนครศรีธรรมราช 
ลำดับรายนามเริ่มต้นสิ้นสุด1เจ้าพระยายมราช (ปั้น สุขุม)243924492พระยาศรีธรรมราช (เจริญ จารุจินดา)244924533สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์245324684พระยาสุรินทราชา (นกยูง วิเศษกุล)246824695พระยาศรีธรรมราช (ทองคำ กาญจนโชติ)24692476

 รายนามผู้ว่าราชการจังหวัดนครศรีธรรมราช 
 ลำดับ รายนาม ระยะเวลาดำรงตำแหน่ง ลำดับ รายนาม ระยะเวลาดำรงตำแหน่ง 1 เจ้าพระยาสุธรรมมนตรีศรีธรรมราช(หนูพร้อม ณ นคร) พ.ศ. 2440 – พ.ศ. 2447 2 พระยาสุนทราทรธุรกิจปรีชา (หมี ณ ถลาง) พ.ศ. 2447 – พ.ศ. 2449 3 พระยาตรังภูษาภิบาล (ถนอม บุณยเกตุ) พ.ศ. 2449 – พ.ศ. 2452 4 พระยาศิริธรรมบริรักษ์ (เย็น สุวรรณปัทมะ) พ.ศ. 2452 – พ.ศ. 2455 5 พระยาประชากิจกรจักร์ (ฟัด มหาเปารยะ) พ.ศ. 2455 – พ.ศ. 2462 6 พระยารัษฎานุประดิษฐ์ (สินธุ์ เทพหัสดิน ณ อยุธยา) พ.ศ. 2462 – พ.ศ. 2474 7 พระยาสุรพลนิพิธ (เป้า สุมนดิษฐ์) พ.ศ. 2474 – พ.ศ. 2475 8 พระยาบุรีสราธิการ (โจ้ กนิษฐารัตน์) พ.ศ. 2475 – พ.ศ. 2476 9 พระอรรถนิพนธ์ปรีชา(ประเสริฐ อรรถนิพนธ์ปรีชา) พ.ศ. 2476 – พ.ศ. 2477 10 พระยาสุราษฎร์ธานีศรีเกษตรนิคม (เต่า ศตะกูรมะ) พ.ศ. 2477 – พ.ศ. 2481 11 เรือเอก พระสาครบุรานุรักษ์(ปริก สุวรรณนนท์) พ.ศ. 2481 – พ.ศ. 2484 12 เรืออากาศเอก หลวงวุฒิราษฎร์รักษา(วุฒิ ศรสงคราม วุฒิราษฎร์รักษา) พ.ศ. 2484 – พ.ศ. 2486 13 ขุนภักดีดำรงฤทธิ์ (ภักดี ดำรงฤทธิ์) พ.ศ. 2486 – พ.ศ. 2489 14 ขุนรัฐวุฒิวิจารณ์ (สุวงศ์ วัฏฏะสิงห์) พ.ศ. 2489 – พ.ศ. 2489 15 นายแม้น ออนจันทร์ พ.ศ. 2489 – พ.ศ. 2493 16 ขุนอารีราชการัณย์ (ชิต สุมนดิษฐ์) พ.ศ. 2493 – พ.ศ. 2494 17 ขุนไมตรีประชารักษ์ (ไมตรี พิจิตรนรการ) พ.ศ. 2494 – พ.ศ. 2495 18 ขุนพิเศษนครกิจ (ชุบ กลิ่นสุคนธ์) พ.ศ. 2495 – พ.ศ. 2497 19 ขุนจรรยาวิเศษ(เที่ยง บุญยนิตย์) พ.ศ. 2497 – พ.ศ. 2500 20 นายมงคล สุภาพงษ์ พ.ศ. 2500 – พ.ศ. 2501 21 นายจันทร์ สมบูรณ์กุล พ.ศ. 2501 – พ.ศ. 2503 22 นายสันต์ เอกมหาชัย พ.ศ. 2503 – พ.ศ. 2512 23 นายพันธ์ ลายตระกูล พ.ศ. 2512 – พ.ศ. 2514 24 นายคล้าย จิตพิทักษ์ พ.ศ. 2515 – พ.ศ. 2518 25 นายเวียง สาครสินธุ์ พ.ศ. 2518 – พ.ศ. 2518 26 นายศุภโยค พานิชวิทย์ พ.ศ. 2518 – พ.ศ. 2519 27 นายเสน่ห์ วัฑฒนาธร พ.ศ. 2519 – พ.ศ. 2521 28 นายธานี โรจรนาลักษณ์ พ.ศ. 2521 – พ.ศ. 2525 29 นายเอนก สิทธิประศาสน์ พ.ศ. 2525 – พ.ศ. 2529 30 เรือตรีสุกรี รักษ์ศรีทอง พ.ศ. 2529 – พ.ศ. 2530 31 นายนิพนธ์ บุญญภัทโร พ.ศ. 2530 – พ.ศ. 2532 32 พันโทกมล ประจวบเหมาะ พ.ศ. 2532 – พ.ศ. 2533 33 ร้อยตรีณรงค์ แสงสุริยงค์ พ.ศ. 2533 – พ.ศ. 2534 34 ร้อยตรีกิตติ ประทุมแก้ว พ.ศ. 2534 – พ.ศ. 2535 35 นายวิสุทธิ์ สิงห์ขจรวรกุล พ.ศ. 2535 – พ.ศ. 2536 36 นายสุชาญ พงษ์เหนือ พ.ศ. 2536 – พ.ศ. 2537 37 นายบัญญัติ จันทน์เสนะ พ.ศ. 2537 – พ.ศ. 2538 38 นายประกิต เทพชนะ พ.ศ. 2538 – พ.ศ. 2540 39 นายยงยุทธ วิชัยดิษฐ พ.ศ. 2540 – พ.ศ. 2541 40 นายสวัสดิ์ กฤตรัชตนันต์ พ.ศ. 2541 – พ.ศ. 2544 41 นายสวัสดิ์ แกล้วทนงค์ พ.ศ. 2544 – พ.ศ. 2547 42 นายวิชม ทองสงค์ พ.ศ. 2547 – พ.ศ. 2551 43 นายภาณุ อุทัยรัตน์ พ.ศ. 2551 – พ.ศ. 2552 44 นายธีระ มินทราศักดิ์ พ.ศ. 2552 – พ.ศ. 2554 45 นายวิโรจน์ จิวะรังสรรค์ พ.ศ. 2554 – พ.ศ. 2556 46 นายอภินันท์ ซื่อธานุวงศ์ พ.ศ. 2556 – พ.ศ. 2557 47 นายพีระศักดิ์ หินเมืองเก่า พ.ศ. 2557 – พ.ศ. 2559 48 นายจำเริญ ทิพญพงศ์ธาดา พ.ศ. 2559 – พ.ศ. 2562 49 นายศิริพัฒ พัฒกุล พ.ศ. 2562 – พ.ศ. 2563 50 นายไกรศร วิศิษฎ์วงศ์ พ.ศ. 2563 – พ.ศ. 2565 51 นายอภินันท์ เผือกผ่อง พ.ศ. 2565 – พ.ศ. 2566 52 นายขจรเกียรติ รักพานิชมณี พ.ศ. 2566 – พ.ศ. 2567 53 นายสมชาย ลีหล้าน้อย พ.ศ. 2567 – ปัจจุบัน

 เศรษฐกิจ 

เศรษฐกิจโดยทั่วไปของจังหวัดนครศรีธรรมราชขึ้นอยู่กับภาคเกษตร อาชีพหลัก คือ ทำสวนยางพารา ทำสวนปาล์มน้ำมัน ทำนา ทำไร่ การปลูกผลไม้(สวนสมรม) ทำสวนมะพร้าว การประมง การเพาะเลี้ยงสัตว์น้ำชายฝั่ง และการเลี้ยงสัตว์

 ศาสนา 
ชาวนครศรีธรรมราช ส่วนใหญ่นับถือ ศาสนาพุทธ ประมาณ 92.08% รองลงมา คือ ศาสนาอิสลาม ประมาณ 7.03% ศาสนาคริสต์ ประมาณ 0.89% นอกจากนั้นเป็นศาสนาอื่น ๆ (ข้อมูลประชากร 1,516,499 คน ปี พ.ศ. 2552)

 การคมนาคม 
ในตัวเมืองนครศรีธรรมราช มีรถสองแถว วิ่งบริการรอบเมือง และจากนครศรีธรรมราชไปสู่อำเภอใกล้เคียง หรือจังหวัดข้างเคียง สามารถเลือกใช้บริการได้ทั้งมีรถตู้ รถเมล์ รถโดยสาร และรถไฟ

 ทางรถไฟ 
 รถไฟ จากสถานีรถไฟกรุงเทพ มีขบวนรถเร็วขบวนที่ 173/174 รถด่วนขบวนที่ 85/86 ไปนครศรีธรรมราช รวมระยะทาง 832 กิโลเมตร
และ ยังมีขบวนรถท้องถิ่นที่ 451/452 นครศรีธรรมราช-สุไหงโกลก-นครศรีธรรมราช
และ ขบวนรถท้องถิ่นที่ 455/456 นครศรีธรรมราช-ยะลา-นครศรีธรรมราช

 ทางรถโดยสารประจำทาง 
บริษัท ขนส่ง จำกัด มีบริการรถโดยสารทั้งแบบธรรมดา และปรับอากาศ ออกจากสถานีขนส่งผู้โดยสารกรุงเทพ (ถนนบรมราชชนนี), อำเภอขนอม มีรถ วีไอพี ปรับอากาศ ชั้น 1 ขนอม-กรุงเทพฯ และกรุงเทพฯ-ขนอม

 ทางรถยนต์ส่วนบุคคล 
การเดินทางจากกรุงเทพมายังนครศรีธรรมราช ใช้เส้นทางหลวงหมายเลข 4 กรุงเทพฯ-ประจวบคีรีขันธ์-ชุมพร แล้วใช้เส้นทางหลวงแผ่นดินหมายเลข 41 ผ่านสุราษฎร์ธานี-ทุ่งสง จนถึงนครศรีธรรมราช หรือ ถึงอำเภอพุนพิน สุราษฎร์ธานี แล้วใช้เส้นทางหลวงแผ่นดินหมายเลข 401 เลียบชายฝั่งทะเล ไปจนถึงนครศรีธรรมราช รวมระยะทาง 780 กิโลเมตร นอกจากนี้ยังสามารถเดินทางยังอำเภออื่น ๆ หรือจังหวัดใกล้เคียงได้อีกด้วย 

 ทางอากาศยาน 
ท่าอากาศยานนครศรีธรรมราช มีเที่ยวบินให้บริการ 23 เที่ยวบินต่อวัน โดยมี 5 สายการบินคือ การบินไทยสมายล์ นกแอร์  ไทยเวียดเจ็ทแอร์  ไทยแอร์เอเชีย และไทยไลอ้อนแอร์  รายละเอียดเพิ่มเติมดูได้ที่ ท่าอากาศยานนครศรีธรรมราช

 ระยะทางจากตัวจังหวัดไปอำเภอต่าง ๆ 

 อำเภอพระพรหม 19 กิโลเมตร
 อำเภอพรหมคีรี 21 กิโลเมตร
 อำเภอท่าศาลา 25 กิโลเมตร
 อำเภอลานสกา 27 กิโลเมตร
 อำเภอเฉลิมพระเกียรติ 30 กิโลเมตร
 อำเภอร่อนพิบูลย์ 35 กิโลเมตร
 อำเภอปากพนัง 39 กิโลเมตร
 อำเภอเชียรใหญ่ 48 กิโลเมตร
 อำเภอนบพิตำ 52 กิโลเมตร
 อำเภอช้างกลาง 58 กิโลเมตร
 อำเภอทุ่งสง 58 กิโลเมตร
 อำเภอจุฬาภรณ์ 58 กิโลเมตร
 อำเภอนาบอน 58 กิโลเมตร
 อำเภอสิชล 59 กิโลเมตร
 อำเภอฉวาง 63 กิโลเมตร
 อำเภอหัวไทร 65 กิโลเมตร
 อำเภอชะอวด 66 กิโลเมตร
 อำเภอพิปูน 77 กิโลเมตร
 อำเภอถ้ำพรรณรา 78 กิโลเมตร
 อำเภอทุ่งใหญ่ 81 กิโลเมตร
 อำเภอบางขัน 90 กิโลเมตร
 อำเภอขนอม 96 กิโลเมตร

 กีฬา 
 สโมสรฟุตบอลนครศรีฯ ยูไนเต็ด ปัจจุบันแข่งขันในไทยลีก 2

 สถานที่ท่องเที่ยว 
 หาดในเพลา
 หาดสระบัว
 อุทยานแห่งชาติเขานัน
 อุทยานแห่งชาติเขาปู่-เขาย่า
 อุทยานแห่งชาติเขาหลวง
 อุทยานแห่งชาติน้ำตกโยง
 อุทยานแห่งชาติน้ำตกสี่ขีด
 อุทยานแห่งชาติหาดขนอม-หมู่เกาะทะเลใต้
 พิพิธภัณฑสถานแห่งชาติ นครศรีธรรมราช

 บุคคลที่มีชื่อเสียง 
นักการเมือง
 สมชาย วงศ์สวัสดิ์ นายกรัฐมนตรีไทยคนที่ 26
 พิมพ์ภัทรา วิชัยกุล นักการเมือง
 ชัยชนะ เดชเดโช นักการเมือง
 แทนคุณ จิตต์อิสระ นักการเมือง
 ณัฐวุฒิ ใสยเกื้อ นักการเมือง
 ณัฐชา บุญไชยอินสวัสดิ์  นักการเมือง

วงการบันเทิง
 กันติชา ชุมมะ นักแสดงและนางแบบ
 จักรกฤษณ์ อำมรัตน์ นักแสดง
 เชิด ทรงศรี ผู้กำกับภาพยนตร์
 โชเล่ย์ ดอกกระโดน นักแสดงตลก
 ฐกฤต ตวันพงค์ นักแสดง
 ณรรลฌา ดอกกะฐิน นักร้อง
 ไตรภพ ลิมปพัทธ์ พิธีกร
 ธัญสินี พรมสุทธิ์ นักแสดง
 นนธวรรณทัศ บรามาซ มิสไทยแลนด์เวิลด์ 2014
 นัท มีเรีย นักร้องและนักแสดง
 นาธาน โอร์มาน นักร้องและนักแสดง
 ปุณยาพร พูลพิพัฒน์ นักแสดง
 พัชชุดาญ์ พันธุ์พิพัฒน์ นักแสดงและนางแบบ
 พิชญา เชาวลิต นักแสดง
 มัณฑนา หิมะทองคำ นักแสดง
 เรืองศักดิ์ ลอยชูศักดิ์ นักร้องและนักแสดง
 วิฑูรย์ กรุณา นักแสดง
 เวอาห์ แสงเงิน นักแสดง
 ศุภชัย ศรีวิจิตร ผู้จัดละคร
 สุรัสวดี เชื้อชาติ นักร้อง ผู้กำกับภาพยนตร์โฆษณา
 อรัญญา พงศ์ภัณฑารักษ์ นักแสดง
 อัจฉรา ทองเทพ นักแสดง
 เอกชัย ศรีวิชัย นักร้อง นักแสดง
 กิตติคุณ เชียรสงค์ นักร้อง
 อาทิตย์ ตั้งสวัสดิ์รัตน์ นักแสดง
 เขมสรณ์ หนูขาว ผู้ประกาศข่าว พิธีกร
 รัชนก สุวรรณเกตุ นักร้อง 
 ณฉัตร จันทพันธ์ นักแสดง 
 รัชนก ศรีโลพันธุ์ นักร้อง

อื่นๆ
 สุกรี เจริญสุข อดีตคณบดีวิทยาลัยดุริยางคศิลป์ มหาวิทยาลัยมหิดล
 ปิฎก สุขสวัสดิ์ คู่สมรสนายกรัฐมนตรี แพทองธาร ชินวัตร นายกรัฐมนตรีไทยคนที่ 31

 เมืองพี่เมืองน้อง 
 เมือง วันลงนาม หมายเหตุ  จังหวัดภูเก็ต ประเทศไทย  17 มีนาคม 2560 บันทึกความร่วมมือการพัฒนาเศรษฐกิจการท่องเที่ยวและการพัฒนาสู่เมืองอัจฉริยะระหว่างจังหวัดภูเก็ตและจังหวัดนครศรีธรรมราช  จังหวัดนครพนม ประเทศไทย  16 มิถุนายน 2560 บันทึกข้อตกลงความร่วมมือระหว่างจังหวัดนครศรีธรรมราชและจังหวัดนครพนม 

 อ้างอิง 

 ดูเพิ่ม 
 รายชื่อวัดในจังหวัดนครศรีธรรมราช
 รายชื่อโรงเรียนในจังหวัดนครศรีธรรมราช
 รายชื่อโรงพยาบาลในจังหวัดนครศรีธรรมราช
 รายชื่อเทศบาลและองค์การบริหารส่วนตำบลในจังหวัดนครศรีธรรมราช

 แหล่งข้อมูลอื่น 

 เว็บไซต์อย่างเป็นทางการ 
 แผนที่จังหวัดนครศรีธรรมราช
 หน้าเพจ facebook จังหวัดนครศรีธรรมราช


หมวดหมู่:จังหวัดริมฝั่งอ่าวไทย